stanford-oval/wikipedia huggingface dataset:
สโมสรฟุตบอลเลสเตอร์ซิตีในฤดูกาล 2023–24
สรุปฤดูกาล

หลังจากจบฤดูกาล 2022–23 พวกเขาตัดสินใจปลดดีน สมิธออกจากตำแหน่งและแต่งตั้งเอนโซ มาเรสกา อดีตผู้ช่วยของแป็ป กวาร์ดิออลาที่แมนเชสเตอร์ซิตีเป็นผู้จัดการทีมคนใหม่ นอกจากนี้พวกเขายังขายและปล่อยผู้เล่นหลายคนออกจากสโมสรเช่น เจมส์ แมดดิสัน ไปทอตนัมฮอตสเปอร์, ยูรี ตีเลอมันส์ ไปแอสตันวิลลา, ฮาร์วีย์ บานส์ ไปนิวคาสเซิลยูไนเต็ด และซื้อนักเตะใหม่เข้ามาร่วมทีมผสมกับนักเตะที่ยังอยู่กับทีม เช่นแฮร์รี วิงส์ จากทอตนัมฮอตสเปอร์, คอเนอร์ โคอาดี จากวุลเวอร์แฮมป์ตัน, แมดส์ เฮอร์มานเซ่น จากบรอนบี เป็นผู้รักษาประตูมือหนึ่งคนใหม่ และ สเตฟี มาวิดิดี จากมงต์เปลลิเยร์ รวมทั้งแต่งตั้งเจมี วาร์ดี กองหน้ามากประสบการณ์เป็นกัปตันทีมคนใหม่แทนที่จอนนี เอฟวันส์ที่หมดสัญญาและย้ายไปแมนเชสเตอร์ยูไนเต็ด และแต่งตั้งรีการ์ดู ปึไรรา เป็นรองกัปตันทีม
พวกเขาเริ่มต้นฤดูกาลด้วยฟอร์มที่ยอดเยี่ยมโดยไม่แพ้ใคร 4 นัดติดต่อกันนำเป็นจ่าฝูงของตาราง ก่อนที่จะจบลงด้วยการพ่ายฮัลล์ซิตี 0–1 เมื่อวันที่ 2 กันยายน จากนั้นพวกเขาทำสถิติไม่แพ้ใคร 9 นัดติดต่อกัน (ชนะทั้ง 9 นัด) ระหว่างเดือนกันยายนถึงตุลาคม ก่อนที่พวกเขาจะแพ้ 2 นัดติดต่อกันให้กับลีดส์ยูไนเต็ดและมิดเดิลส์เบรอในช่วงต้นเดือนพฤศจิกายน ขณะที่คาราบาวคัพพวกเขาตกรอบด้วยการพ่าย 1–3 ต่อลิเวอร์พูลที่แอนฟีลด์ ในรอบที่ 3 เมื่อวันที่ 27 กันยายน
ในวันปีใหม่ พวกเขาเอาชนะฮัดเดอส์ฟีลด์ทาวน์ 4–1 ทำให้ไม่แพ้ใคร 10 นัดติดต่อกัน และทิ้งอิปสวิชทาวน์รองจ่าฝูงของตาราง 10 แต้ม เมื่อวันที่ 5 มกราคม 2024 พวกเขาตัดสินใจปล่อยตัวดาเนียล อิเวอร์เซิน ผู้รักษาประตูมือสองไปร่วมทีมสโตกซิตีด้วยสัญญายืมตัวจนกระทั่งจบฤดูกาล ก่อนที่พวกเขาจะยุติสถิติไม่แพ้ใคร 10 นัดติดต่อกันเมื่อพวกเขาแพ้คอเวนทรีซิตี 1–3 ที่คอเวนทรีบิวดิงสเตเดียมในอีก 8 วันต่อมา ขณะที่ในวันเดียวกันนั้น อิปสวิชทาวน์ รองจ่าฝูงของตารางชนะซันเดอร์แลนด์ 2–1 ทำให้พวกเขามีแต้มตามหลังเลสเตอร์ 7 แต้ม หลังจากนั้นพวกเขาไม่แพ้ใคร 5 นัดรวดก่อนจะแพ้ 3 นัดติดต่อกัน
กระทั่งวันที่ 23 เมษายน 2024 ซึ่งเป็นการแข่งขันนัดที่ 38 ของฤดูกาล พวกเขาเปิดบ้านถล่มนักบุญ เซาแทมป์ตัน 5–0 และต้องลุ้นให้ ลีดส์ยูไนเต็ด รองจ่าฝูงไม่ชนะควีนส์พาร์กเรนเจอส์ ในวันที่ 26 เมษายน พวกเขาถึงจะได้เลื่อนชั้น ซึ่งควีนส์พาร์กก็สามารถเอาชนะลีดส์ไปได้ 4–0 ทำให้เลสเตอร์ได้เลื่อนชั้นสู่พรีเมียร์ลีกโดยอัตโนมัติ
ซื้อขาย > เข้า

| วันที่ | ตำแหน่ง | ผู้เล่น | ย้ายจาก | ค่าตัว | อ้างอิง |
| --- | --- | --- | --- | --- | --- |
| 1 กรกฎาคม ค.ศ. 2023 | กองหลัง |  คอเนอร์ โคอาดี |  วุลเวอร์แฮมป์ตันวอนเดอเรอส์ | 8.5 ล้านยูโร |  |
| 1 กรกฎาคม ค.ศ. 2023 | กองกลาง |  แฮร์รี วิงส์ |  ทอตนัมฮอตสเปอร์ | 10 ล้านยูโร |  |
ซื้อขาย > ออก

| วันที่ | ตำแหน่ง | ผู้เล่น | ย้ายไป | ค่าตัว | อ้างอิง |
| --- | --- | --- | --- | --- | --- |
| 30 มิถุนายน ค.ศ. 2023 | กองกลาง |  ยูรี ตีเลอมันส์ | แอสตันวิลลา | ปล่อยตัว |  |
| 30 มิถุนายน ค.ศ. 2023 | กองหลัง |  ชาลาร์ เซอยึนจือ | อัตเลติโกเดมาดริด | ปล่อยตัว |  |
| 30 มิถุนายน ค.ศ. 2023 | กองหลัง |  ไรอัน เบอร์ทรันด์ | ปล่อยตัว | ปล่อยตัว |  |
| 30 มิถุนายน ค.ศ. 2023 | กองหน้า |  อาโยเซ เปเรซ | เรอัลเบติส | ปล่อยตัว |  |
| 30 มิถุนายน ค.ศ. 2023 | กองหลัง | ดาเนียล อมาตีย์ | ปล่อยตัว | ปล่อยตัว |  |
| 30 มิถุนายน ค.ศ. 2023 | กองหลัง | นัมปาลิส เมนดี | ปล่อยตัว | ปล่อยตัว |  |
| 30 มิถุนายน ค.ศ. 2023 | กองหลัง |  จอนนี เอฟวันส์ | แมนเชสเตอร์ยูไนเต็ด | ปล่อยตัว |  |
| 30 มิถุนายน ค.ศ. 2023 | กองกลาง |  ธนวัฒน์ ซึ้งจิตถาวร | เมืองทองยูไนเต็ด | ปล่อยตัว |  |
| 30 มิถุนายน ค.ศ. 2023 | กองกลาง |  เจมส์ แมดดิสัน |  ทอตนัมฮอตสเปอร์ | 40 ล้านยูโร |  |
ซื้อขาย > หมดสัญญาก่อนเริ่มฤดูกาล

| เลข | ชื่อ | สัญชาติ | ตำแหน่ง | เซ็นสัญญา | หมดสัญญา | เซ็นจาก |
| --- | --- | --- | --- | --- | --- | --- |
พรีซีซั่นและกระชับมิตร

เลสเตอร์ซิตีมีกำหนดลงเล่นนัดกระชับมิตรกับทอตนัมฮอตสเปอร์ ในช่วงพรีซีซั่นที่กรุงเทพฯ ประเทศไทย สโมสรจะเล่นกับลิเวอร์พูลในรายการ Standard Chartered Singapore Trophy
ชนะ
      เสมอ
      แพ้
      แข่งขัน
| 0 | 1 | 2 | 3 | 4 |
| --- | --- | --- | --- | --- |
| 23 กรกฎาคม ค.ศ. 2023 Friendly | เลสเตอร์ซิตี | v | ทอตนัมฮอตสเปอร์ | กรุงเทพมหานคร, ไทย |
| 11:00 BST |  |  |  | สนามกีฬา: สนามราชมังคลากีฬาสถาน |
| 0 | 1 | 2 | 3 | 4 |
| --- | --- | --- | --- | --- |
| 30 กรกฎาคม ค.ศ. 2023 Singapore Trophy | ลิเวอร์พูล | v | เลสเตอร์ซิตี | Kallang, Singapore |
| 10:00 BST |  |  |  | สนามกีฬา: สนามกีฬาแห่งชาติสิงคโปร์ |
แชมเปียนชิป > ตารางคะแนนลีก

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การเลื่อนชั้น การผ่านเข้ารอบ หรือการตกชั้น |
| --- | --- | --- | --- | --- | --- | --- | --- | --- | --- | --- |
| 1 | เลสเตอร์ซิตี (C, P) | 46 | 31 | 4 | 11 | 89 | 41 | +48 | 97 | เลื่อนชั้นสู่ พรีเมียร์ลีก |
| 2 | อิปสวิชทาวน์ (P) | 46 | 28 | 12 | 6 | 92 | 57 | +35 | 96 | เลื่อนชั้นสู่ พรีเมียร์ลีก |
| 3 | ลีดส์ยูไนเต็ด | 46 | 27 | 9 | 10 | 81 | 43 | +38 | 90 | ผ่านเข้าสู่ แชมเปียนชิป เพลย์ออฟ |
| 4 | เซาแทมป์ตัน (O, P) | 46 | 26 | 9 | 11 | 87 | 63 | +24 | 87 | ผ่านเข้าสู่ แชมเปียนชิป เพลย์ออฟ |
| 5 | เวสต์บรอมมิชอัลเบียน | 46 | 21 | 12 | 13 | 70 | 47 | +23 | 75 | ผ่านเข้าสู่ แชมเปียนชิป เพลย์ออฟ |
| 6 | นอริชซิตี | 46 | 21 | 10 | 15 | 79 | 64 | +15 | 73 | ผ่านเข้าสู่ แชมเปียนชิป เพลย์ออฟ |
ปรับปรุงข้อมูลล่าสุด วันที่ 4 พฤษภาคม ค.ศ. 2024. แหล่งที่มา: EFL Official Website
กฎการจัดอันดับ: 1) คะแนน; 2) ผลต่างประตู; 3) จำนวนประตูรวมที่ทำได้; 4) ผลการแข่งขันแบบเฮด-ทู-เฮด; 5) จำนวนนัดที่ชนะ; 6) ประตูทีมเยือน; 7) คะแนนลูกโทษ (sec 9.5); 8) 12-point sending off offences
 ชนะเลิศ;  ชนะเพลย์-ออฟ;  เลื่อนชั้น.
มารี ฟร็องซัว ซาดี การ์โน

| ซาดี การ์โน |
| --- | --- |
ภาพถ่ายทางการ ป. คริสต์ทศวรรษ 1880

ประธานาธิบดีฝรั่งเศส
ดำรงตำแหน่ง 3 ธันวาคม ค.ศ. 1887 – 25 มิถุนายน ค.ศ. 1894
นายกรัฐมนตรี: มอรีซ รูวีเยร์ ปีแยร์ ติราร์ด ชาร์ลส์ โฟลเกต์ ชาร์ล เดอ แฟรย์ซีแนต์ เอมีล ลูแบ อาแล็กซองดร์ ริโบต์ ชาร์ลส์ ดุปุย ฌ็อง กาซีมีร์-แปรีเย
ก่อนหน้า: ฌูล เกรวี
ถัดไป: ฌ็อง กาซีมีร์-แปรีเย
รัฐมนตรีว่าการกระทรวงการคลัง
ดำรงตำแหน่ง 16 เมษายน 1885 – 11 ธันวาคม 1886
นายกรัฐมนตรี: อ็องรี บรีซ็อง ชาร์ล เดอ แฟรย์ซีแนต์
ก่อนหน้า: Jean-Jules Clamageran
ถัดไป: Albert Dauphin
รัฐมนตรีว่าการกระทรวงโยธาธิการ
ดำรงตำแหน่ง 6 เมษายน 1885 – 16 เมษายน 1885
นายกรัฐมนตรี: อ็องรี บรีซ็อง
ก่อนหน้า: David Raynal
ถัดไป: Charles Demôle
ดำรงตำแหน่ง 23 กันยายน 1880 – 14 พฤศจิกายน 1881
นายกรัฐมนตรี: ฌูล แฟร์รี
ก่อนหน้า: Henri Varroy
ถัดไป: David Raynal
 
ข้อมูลส่วนบุคคล
เกิด: มารี ฟร็องซัว ซาดี การ์โน 11 สิงหาคม ค.ศ. 1837(1837-08-11) ลีมอฌ ประเทศฝรั่งเศส
เสียชีวิต: 25 มิถุนายน ค.ศ. 1894(1894-06-25) (56 ปี) ลียง ประเทศฝรั่งเศส
ลักษณะการเสียชีวิต: ถูกลอบสังหาร
พรรคการเมือง: รีปูบลิแกนมอเดเร็ส
ลายมือชื่อ: 

มารี ฟร็องซัว ซาดี การ์โน (ฝรั่งเศส: Marie François Sadi Carnot, ออกเสียง: [maʁi fʁɑ̃swa sadi kaʁno]; 11 สิงหาคม ค.ศ. 1837 – 25 มิถุนายน ค.ศ. 1894) เป็นนักการเมืองชาวฝรั่งเศสที่ดำรงตำแหน่งประธานาธิบดีฝรั่งเศสตั้งแต่ ค.ศ. 1887 จนกระทั่งถูกลอบสังหารใน ค.ศ. 1894
ช่วงที่เขาดำรงตำแหน่งประธานาธิบดีต้องเผชิญกับวิกฤตการณ์ต่าง ๆ มากมายที่บริการจัดการได้ไม่ดี ความสำเร็จอย่างรวดเร็วของนายพล General Boulanger และความพยายามในการเดินทัพไปยัง Élysée ที่ล้มเหลวใน ค.ศ. 1889 ถือเป็นภัยคุกคามร้ายแรงต่อสาธารณรัฐครั้งแรกในช่วงที่การ์โนดำรงตำแหน่ง จากนั้นก็เกิดวิกฤตการณ์ระดับรัฐมนตรี เรื่องอื้อฉาวทางการเงิน ความวุ่นวายของแรงงาน ความรุนแรงของกลุ่มอนาธิปไตย และสุดท้ายคือการลอบสังหารตัวการ์โนใน ค.ศ. 1894 เรื่องอื้อฉาวปานามาที่มีการติดสินบนสมาชิกรัฐสภา ส่งผลให้เกิดความสูญเสียทางการเงินครั้งใหญ่ และทำให้ผู้เกี่ยวข้องต้องอับอายขายหน้าเป็นอย่างมาก La Libre Parole หนังสือพิมพ์ฝ่ายขวาจัดที่ดำเนินกิจการโดย Édouard Drumont นักหนังสือพิมพ์ต่อต้านยิว สร้างความไม่เป็นที่ยอมรับต่อการเมืองสาธารณรัฐที่ 3 ให้เพิ่มมากขึ้น
การ์โนเป็นผู้นำที่ประสบความสำเร็จในบางเรื่อง เมื่อเขาเดินทางไปทั่วฝรั่งเศส และเมื่อเปิดนิทรรศการเพื่อเฉลิมฉลองการปฏิวัติฝรั่งเศสใน ค.ศ. 1889 เขาได้รับการต้อนรับเป็นอย่างดี และเขายังช่วยอำนวยความสะดวกในการฟื้นสัมพันธไมตรีกับรัสเซียอีกด้วย การดำรงตำแหน่งของเขาทำให้อำนาจและอิทธิพลของประธานาธิบดีแข็งแกร่งขึ้น
การลอบสังหาร

ประธานาธิบดีการ์โนกำลังได้รับความนิยมสูงสุด โดยในวันที่ 24 มิถุนายน ค.ศ. 1894 หลังกล่าวสุนทรพจน์ในงานเลี้ยงสาธารณะที่ Palais du Commerce ในเมืองลียง ซึ่งปรากฏเป็นนัยว่าไม่ประสงค์จะลงสมัครรับเลือกตั้งอีก เขาถูกแทงที่ถนน Rue de la République โดยนักอนาธิปไตยชาวอิตาลีนาม ซันเต เจโรนีโม กาเซริโอ หลังส่งตัวการ์โนไปที่ Préfecture du Rhône ในบริเวณใกล้เคียง เขาเสียชีวิตหลังเที่ยงคืนของวันที่ 25 มิถุนายนเพียงไม่นาน การแทงดังกล่าวสร้างความหวาดกลัวและความเศร้าโศกอย่างกว้างขวาง และประธานาธิบดีได้รับเกียรติด้วยพิธีศพอย่างประณีตที่ป็องเตองในวันที่ 1 กรกฎาคม ค.ศ. 1894 หลังจากนั้นเขาจึงถูกฝังในห้องใต้ดินของป็องเตองร่วมกับบุคคลสำคัญคนอื่น ๆ ในประวัติศาสตร์ฝรั่งเศส
กาเซริโอเรียกการลอบสังหารครั้งนี้ว่าเป็นการแสดงออกทางการเมือง และถูกประหารชีวิตเมื่อวันที่ 16 สิงหาคม ค.ศ. 1894
อ่านเพิ่ม

Bell, David Scott, et al. eds. Biographical dictionary of French political leaders since 1870 (Prentice Hall, 1990). pp 69–70.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Sadi Carnot (statesman)
ซาดี การ์โน ที่ Structurae
มารี ฟร็องซัว ซาดี การ์โน ที่ไฟน์อะเกรฟ
Carnot biography
ภาพเหมือนของ มารี ฟร็องซัว ซาดี การ์โน ที่หอศิลป์ภาพเหมือนแห่งชาติ
| ด ค กประมุขแห่งรัฐของฝรั่งเศส |
| --- | --- |
ตำแหน่ง "ประธานาธิบดีแห่งสาธารณรัฐ" ตั้งแต่ 1871 เป็นต้นมา; ยกเว้นตั้งแต่ 1940 - 1944 (ประมุขแห่งรัฐ) และ 1944 - 1947 (ประธานคณะรัฐบาลเฉพาะกาล)
สาธารณรัฐฝรั่งเศสที่ 1 1792 – 1804: ที่ประชุมใหญ่แห่งชาติ · คณะดีแร็กตัวร์ · คณะกงสุล
สาธารณรัฐฝรั่งเศสที่ 2 1848 - 1852: ฌัก-ชาร์ล ดูว์ปง เดอ เออร์ · คณะมนตรีบริหาร · หลุยส์-เออแฌน กาแวญัก · หลุยส์ นโปเลียน โบนาปาร์ต
คณะรัฐบาลป้องกันแห่งชาติ 1870 - 1871: หลุยส์ ฌูล ทรอชูว์
สาธารณรัฐฝรั่งเศสที่ 3 1871 - 1940: อาดอลฟ์ ตีแยร์ · ปาทริส เดอ มัก มาอง · ฌูล เกรวี · มารี ฟร็องซัว ซาดี การ์โน · ฌ็อง กาซีมีร์-แปรีเย · เฟลิกซ์ โฟร์ · เอมีล ลูแบ · อาร์ม็อง ฟาเลียร์ · แรมง ปวงกาเร · ปอล เดชาแนล · อาเล็กซ็องดร์ มีลร็อง · กัสตง ดูแมร์ก · ปอล ดูเม · อาลแบร์ เลอเบริง
ฝรั่งเศสเขตวีชี 1940 – 1944: ฟีลิป เปแต็ง
คณะรัฐบาลเฉพาะกาล 1944 – 1946: ชาร์ล เดอ โกล · เฟลิกซ์ กวง · ฌอร์ฌ บีโด · เลอง บลูม
สาธารณรัฐฝรั่งเศสที่ 4 1946 – 1958: แว็งซ็อง โอรียอล · เรอเน กอตี
สาธารณรัฐฝรั่งเศสที่ 5 1958 – ปัจจุบัน: ชาร์ล เดอ โกล · อาแล็ง ปอแอร์× · ฌอร์ฌ ปงปีดู · อาแล็ง ปอแอร์× · วาเลรี ฌิสการ์ แด็สแต็ง · ฟร็องซัว มีแตร็อง · ฌัก ชีรัก · นีกอลา ซาร์กอซี · ฟร็องซัว ออล็องด์ · แอมานุแอล มาครง
×รักษาการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  ฝรั่งเศส  BnF data  เยอรมนี  อิตาลี  อิสราเอล  สหรัฐ  เนเธอร์แลนด์  โปแลนด์ 
ประชาชน:  Deutsche Biographie  Structurae  Sycomore 
อื่น ๆ:  SNAC  IdRef 
ภาพวาดการลอบสังหารซาดี การ์โน
สโมสรวอลเลย์บอลไทยเดนมาร์ค-หนองเรือ

สโมสรวอลเลย์บอลไทย- เดนมาร์ค หนองเรือ เป็นสโมสรวอลเลย์บอลอาชีพในประเทศไทย ตั้งอยู่ที่จังหวัดขอนแก่นและเข้าแข่งขันวอลเลย์บอลไทยแลนด์ลีก โดยมีพัชรี แสงเมือง ทำหน้าที่เป็นกัปตันทีม
ประวัติสโมสร

สโมสรวอลเลย์บอลไทยเดนมาร์ค-หนองเรือวิทยา ได้รับสิทธิ์เลื่อนขั้นขึ้นมาเล่นในไทยแลนด์ลีกเป็นครั้งแรก ด้วยการจบอันดับที่ 2 ของการแข่งขันวอลเลย์บอลดิวิชั่น 2 หรือโปรชาเลนจ์ และเป็นทีมจาก จ.ขอนแก่นทีมที่ 2 ที่ได้เล่นบนลีกสูงสุดของประเทศ โดยมี ดร.วรโชติ พัฒน์ดำรงจิตร ประธานสโมสรไทย-เดนมาร์ค หนองเรือ รวมถึงนักกีฬาและผู้ฝึกสอนเข้าร่วมงาน ภายใต้การคุมทีมของ โค้ชจง บรรจง สมบัติ หัวหน้าผู้ฝึกสอนซึ่งตั้งเป้าขอติด 1 ใน 4 ของไทยแลนด์ลีกให้ได้ โดยมี พัชรี แสงเมือง อดีตนักวอลเลย์บอลหญิงทีมชาติไทยสวมบทกัปตันทีม
รายชื่อผู้เล่นชุดปัจจุบัน

ข้อมูล ณ เดือนสิงหาคม พ.ศ. 2559
| รายชื่อผู้เล่นฤดูกาล 2016–2017 |
| --- | --- | --- | --- | --- | --- |
| หมายเลข | ผู้เล่น | ตำแหน่ง | ส่วนสูง (ม.) | วันเกิด |  |
| 1 |  ไอรดา พลดร | ตัวเซต | 1.68 | 5 พฤษภาคม ค.ศ. 1998(1998-05-05) |  |
| 2 |  ฐิสิมา ศีห่อแก้ว | ตัวรับอิสระ | 1.63 | 19 มิถุนายน ค.ศ. 1996(1996-06-19) |  |
| 3 |  พรธิตา สวัสดิรักษ์ | บอลเร็ว | 1.80 | 15 กันยายน ค.ศ. 1996(1996-09-15) |  |
| 4 |  สุขุมาลย์ เป็นบุญ | บอลหลัก | 1.70 | 30 มีนาคม ค.ศ. 1990(1990-03-30) |  |
| 5 |  ฐานิสา นิยมพล | บอลหัวเสา | 1.74 | 28 กันยายน ค.ศ. 1983(1983-09-28) |  |
| 6 |  ชลธิชา ราชวงษา | บอลหัวเสา | 1.73 | 24 มกราคม ค.ศ. 1998(1998-01-24) |  |
| 7 |  จิดาภา ไกยสิทธิ์ | บอลหลัก | 1.72 | 17 มกราคม ค.ศ. 1997(1997-01-17) |  |
| 8 |  พัชรี แสงเมือง  | บอลหัวเสา | 1.81 | 20 มีนาคม ค.ศ. 1978(1978-03-20) |  |
| 9 |  หทัยรัตน์ จารัตน์ | บอลเร็ว | 1.84 | 9 กุมภาพันธ์ ค.ศ. 1996(1996-02-09) |  |
| 10 |  ธนาภรณ์ นุศาสตร์สังข์ | บอลเร็ว | 1.76 | 18 พฤษภาคม ค.ศ. 1991(1991-05-18) |  |
| 11 |  สุธิดา มิ่งมีควัน | บอลหลัก | 1.78 | 20 พฤษภาคม ค.ศ. 1996(1996-05-20) |  |
| 12 |  ปนัดดา ทาสาสี | บอลเร็ว | 1.78 | 5 พฤษภาคม ค.ศ. 1994(1994-05-05) |  |
| 14 |  ศุลักขณา พันทอง | บอลหัวเสา | 1.76 | 30 พฤษภาคม ค.ศ. 1996(1996-05-30) |  |
| 15 |  โสพิศ จวบลอย | ตัวเซต | 1.72 | 13 พฤศจิกายน ค.ศ. 1990(1990-11-13) |  |
| 16 |  ฐาปไพพรรณ ไชยศรี | บอลหลัก | 1.68 | 29 พฤศจิกายน ค.ศ. 1989(1989-11-29) |  |
| 17 |  สินีนาฏ โพธิ์เจริญ | บอลหลัก | 1.74 | 19 พฤษภาคม ค.ศ. 1995(1995-05-19) |  |
| 18 |  จุไรรัตน์ ผลเลขา | ตัวเซต | 1.81 | 9 ตุลาคม ค.ศ. 1991(1991-10-09) |  |
เกียรติประวัติและผลงาน

รองชนะเลิศ (1) : 2015
โค้ช

บรรจง สมบัติ (พ.ศ. 2558 – พ.ศ. 2560)
อดีตผู้เล่น

| --- | --- |
 มลิกา กันทอง  พัชรีย์ ดีเสมอ  ชิตพร กำลังมาก  ชิดาวรรณ อนันต์ดำรงชัย  ฐิตาภา ทองสีดี  นกยูง เภาวนะ  หทัยรัตน์ จารัตน์  สมหมาย นิยมพล  สินีนาฏ โพธิ์เจริญ  พัชรี แสงเมือง  ขนิษฐา จวงจันทร์:
แหล่งข้อมูลอื่น

สโมสรวอลเลย์บอลไทยเดนมาร์ค-หนองเรือ ที่เฟซบุ๊ก
| ด ค กวอลเลย์บอลชายไทยแลนด์ลีก |
| --- | --- |
ทีมในฤดูกาล 2024-25:  เอโฟร์เอส เกาะกูดคาบาน่า  ไดมอนด์ ฟู้ด ไฟน์เชฟ-แอร์ฟอร์ซ  นครราชสีมา คิวมินซี วีซี  นาวี 2024 วีซี  ประเสริฐนิกรกุล  พิษณุโลก วีซี  เมืองพล - บัณฑิตเอเซีย  วิทยาลัยนครราชสีมา ปลูกปัญญา ขามทะเลสอ 
ฤดูกาล:  2006  2007  2008  2009  2010  2010–11  2011–12  2012–13  2013–14  2014–15  2015–16  2016–17  2017–18  2018–19  2020  2020–21  2021–22  2022–23  2023–24  2024–25
หน่วยเภสัชสนเทศ

หน่วยเภสัชสนเทศ (DIC) เป็นเครือข่ายความร่วมมือบริการเภสัชสนเทศโดยความร่วมมือของศูนย์เภสัชสนเทศในประเทศไทยใช้ในการถามตอบและปรึกษาความรู้ความเข้าใจเกี่ยวกับสาขาวิชาเภสัชศาสตร์พร้อมยังเป็นกระดานแลกเปลี่ยนความรู้ โดยมีหัวหน้าโครงการคือ ภก.นที สรพิพัฒน์
ความร่วมมือ

มหาวิทยาลัยสงขลานครินทร์ (เป็นแกนนำ)
มหาวิทยาลัยมหิดล
มหาวิทยาลัยนเรศวร
มหาวิทยาลัยเชียงใหม่
มหาวิทยาลัยมหาสารคาม
มหาวิทยาลัยอุบลราชธานี
มหาวิทยาลัยศรีนครินทร์วิโรฒ
ศูนย์เภสัชสนเทศและเภสัชกรจากทั่วประเทศ
แหล่งข้อมูลอื่น

ศูนย์เภสัชสนเทศ เก็บถาวร 2008-10-30 ที่ เวย์แบ็กแมชชีน
เบิร์ดส์ออฟอเมริกา

| --- | --- |

ผู้ประพันธ์: จอห์น เจมส์ อูดูบอง
ชื่อเรื่องต้นฉบับ: The Birds of America; from original drawings by John James Audubon
ผู้วาดภาพประกอบ: จอห์น เจมส์ อูดูบอง
ประเทศ: อังกฤษ
หัวเรื่อง: นก — อเมริกาเหนือ; นก — ผลงานรูปภาพ
วันที่พิมพ์: 1827
LC Class: QL674 .A9 1827
เบิร์ดส์ออฟอเมริกา เป็นชื่อหนังสือโดยนักธรรมชาติวิทยาและจิตรกร จอห์น เจมส์ อูดูบอง ซึ่งมีเนื้อหาเป็นภาพวาดและการบรรยายทางวิทยาศาสตร์ของนกในสหรัฐอเมริกาหลายชนิด หนังสือได้รับการตีพิมพ์ครั้งแรกเป็นส่วน ๆ ระหว่าง ค.ศ. 1827 และ 1838 ในเอดินบะระและลอนดอน
ผลงานดังกล่าวแม่พิมพ์สีขาวดำ แล้ววาดสีด้วยมือ ทำจากแผ่นแกะสลักซึ่งมีขนาด 39×26 นิ้ว (99×66 เซนติเมตร) นอกจากนี้ มันยังมีภาพของนกที่สูญพันธุ์ไปแล้ว 6 ชนิด: นกแก้วแคโรไลนา นกพิราบนักเดินทาง เป็ดลาบราดอร์ นกอ็อกใหญ่ นกอีก๋อยเอสกิโม และฮีทเฮน
ประวัติการตีพิมพ์ยุคแรก

ในการจัดทำเบิร์ดส์ออฟอเมริกา อูดูบองได้สำรวจป่าทั่วสหรัฐอเมริกาพร้อมด้วยปืนไรเฟิล ผู้ช่วยหนึ่งคน และกระดาษวาดเขียน โดยนำนกที่ถูกยิงมาแขวนเป็นแบบวาด อูดูบองต้องการตีพิมพ์ผลงานของเขาในฟิลาเดลเฟีย แต่ขาดการสนับสนุน เขาจึงออกเดินทางไปยังอังกฤษใน ค.ศ. 1826 และว่าจ้างวิลเลียม เอช. ไลซารส์ ให้เริ่มพิมพ์ภาพเป็นคนแรก หลังจากพบว่าโครงการจัดทำหนังสือเกินกำลังของไลซารส์ อูดูบองจึงย้ายไปยังลอนดอนและว่าจ้างโรเบิร์ต ฮาเวลล์ ซีเนียร์ และบุตรชาย โรเบิร์ต ฮาเวลล์ จูเนียร์
ฉบับดั้งเดิมได้รับการพิมพ์อย่างสีน้ำและวาดสีด้วยมือโดยทั้งสอง ซึ่งผลิตสิ่งที่เรียกกันว่า "กระดาษขนาดช้างคู่" มีผู้บอกรับสมาชิก 161 คน จ่ายเงิน 1,000 ดอลลาร์สหรัฐเพื่อซื้อผลงานจำนวนสี่เล่ม เดิมผลงานเคยถูกแบ่งออกเป็น 87 ส่วน โดยแม่พิมพ์ได้รับการตีพิมพ์โดยไม่มีข้อความใด ๆ เพื่อหลีกเลี่ยงการจัดหาสำเนาฟรีให้แก่ห้องสมุดสาธารณะในอังกฤษ  ข้อความได้รับการตีพิมพ์ครั้งแรกเป็นห้าเล่ม จากเอดินบะระ ค.ศ. 1831-39 ภายใต้ชื่อ ชีวประวัติการศึกษานก หรือ บัญชีลักษณะนิสัยของนกในสหรัฐอเมริกา  แม่พิมพ์หนึ่ง (LXIV) ได้วาดขึ้นจากธรรมชาติโดยลูซี อูดูบอง
หลังจากหนังสือเล่มแรกเสร็จสิ้น อูดูบองตัดสินใจจะผลิตฉบับพิมพ์ที่ราคาไม่แพง และว่าจ้างช่างพิมพ์หินจากฟิลาเดลเฟีย นาม เจ.ที. โบเว็น โบเว็นและทีมของเขาได้ผลิตฉบับอ็อกตาโวซึ่งแจกจ่ายให้กับผู้บอกรับสมาชิกจำนวนเจ็ดเล่ม หลังจากเสร็จสิ้นใน ค.ศ. 1844 จนกระทั่ง ค.ศ. 1877 ได้มีการตีพิมพ์ใหม่อีกห้าครั้ง ฉบับอ็อกตาโวได้ใช้ข้อความจากชีวประวัติการศึกษานก แต่เพิ่มจำนวนแม่พิมพ์เป็น 500 อัน โดยแยกนกบางชนิดซึ่งได้รวบรวมไว้ตั้งแต่ฉบับตีพิมพ์ครั้งแรกออกจากกัน มีการเพิ่มภาพวาดใหม่เข้าไป ส่วนใหญ่แล้วเป็นผลงานของจอห์น วูดเฮาส์ ผ่านอูดูบอง และสมาชิกทีมของโบเว็นเองก็ได้มีส่วนร่วมด้วย
ฉบับเบียนได้รับการตีพิมพ์ใน ค.ศ. 1858 โดยโร ล็อกวูด ในนิวยอร์ก ภายใต้การกำกับของบุตรชายของอูดูบอง ฉบับดังกล่าวไม่เคยสำเร็จโดยบางส่วนเนื่องมาจากสงครามกลางเมือง ฉบับนี้ประกอบด้วยแม่พิมพ์ 105 อัน และไม่มีข้อความดั้งเดิมเลย ฉบับนี้มีการแจกจ่ายให้แก่ผู้บอกรับน้อยกว่า 100 ชิ้น ซึ่งทำให้ฉบับนี้หายากกว่าฉบับอื่นที่ตีพิมพ์ก่อนหน้า
การประมูลขาย

มีการประมาณกันว่าเบิร์ดส์ออฟอเมริกาจะเป็นหนังสือที่มีราคาแพงที่สุดห้าอันดับแรกของโลก โดยมีเพียง 11 เล่มเท่านั้นที่ถือครองโดยเอกชน และคาดกันว่ามีหนังสือเหลืออยู่ในสภาพสมบูรณ์ 119 เล่ม หนังสือเล่มหนึ่งเคยมีการขายให้กับคริสตีส์ในเดือนมีนาคม ค.ศ. 2000 ด้วยราคา 8,802,500 ปอนด์
วันที่ 7 ธันวาคม ค.ศ. 2010 เบิร์ดส์ออฟอเมริกาฉบับสมบูรณ์และตีพิมพ์ครั้งแรกได้รับการขยายในลอนดอนที่โซเธอร์บี เป็นมูลค่ากว่า 7,321,250 ปอนด์ (ราว 11.5 ล้านดอลลาร์สหรัฐ) ระหว่างการประมูลขายหนังสือจากคอลเล็กชันของเฟรเดอริก ลอร์ดเฮสเกธที่ 2 การเสนอราคาที่ชนะการประมูลถือเป็นราคาประมูลสูงเป็นสถิติ ตามข้อมูลรายละเอียดแหล่งที่มาตามที่รายงานโดยสถาบันประมูล เจ้าของเดิมของหนังสือคือ เฮนรี วิทแฮม ซึ่งมีรายชื่อเป็นผู้บอกรับสมาชิกลำดับที่ 11 ในชีวประวัติเกี่ยวกับการศึกษานกของอูดูบอง หนังสือเล่มแรกของชุดมีการจารึกการนำเสนอโดยภรรยาของวิทแฮม ลงวันที่ 24 มิถุนายน ค.ศ. 1831 ลอร์ดเฮสเกธได้ซื้อหนังสือมาจากทายาทสืบสกุลของวิทแฮมเมื่อวันที่ 3 กรกฎาคม ค.ศ. 1951 ในการประชุมที่คริสตีส์ เป็นมูลค่า 7,000 ปอนด์
สเปลลิงบี

ผู้เข้าแข่งขันสเปลลิง บีที่โรงเรียนประถม โดยมีผู้อ่านคำพูดกับผู้ชมและกรรมการ โดยมีผู้เข้าแข่งขันคนอื่น ๆ อยู่ข้างหลังบนเวที
สเปลลิง บี (อังกฤษ: Spelling bee) เป็นการแข่งขันสะกดคำในภาษาอังกฤษ ซึ่งโดยทั่วไปมีระดับความยากหลากหลาย ในการแข่งขัน ผู้เข้าแข่งขันต้องจดจำและพูดทวนการสะกดคำตามที่เขียนในพจนานุกรม
แนวคิดนี้คิดว่ามีต้นกำเนิดในสหรัฐและการแข่งขันสเปลลิง บีในรูปแบบการแข่งขันต่าง ๆ ได้ถูกจัดขึ้นในประเทศอื่น ๆ ทั่วโลกด้วยเช่นกัน
ศัพทมูลวิทยา

ในอดีต คำว่า bee ถูกนำมาใช้เพื่ออธิบายการรวมตัวกันเพื่อ ทำงานร่วมกัน เช่น ผึ้งแกลบ ผึ้งควิลท์ หรือผึ้งแอปเปิ้ล จากการวิจัยทางศัพทมูลวิทยาที่บันทึกไว้ในพจนานุกรม คำว่า bee อาจมาจากภาษาถิ่น been หรือ bean (หมายถึง "ความช่วยเหลือที่ได้รับจากเพื่อนบ้าน") ซึ่งมาจาก ภาษาอังกฤษสมัยกลาง bene (หมายถึง "การสวดมนต์" "ประโยชน์" และ "บริการพิเศษโดยผู้เช่าแก่เจ้านาย")
ประวัติ

หลักฐานที่เก่าที่สุดของวลี Spelling Bee ในการตีพิมพ์เป็นลายลักษณ์อักษรได้ย้อนไปถึงปี ค.ศ. 1850 แม้ว่าชื่อที่มีความหมายคล้ายกัน spelling match (หมายถึง สะกดจับคู่)  จะพบได้เก่ากว่าในปี ค.ศ. 1808  แรงผลักดันสำคัญสำหรับการแข่งขันคือหนังสือสะกดคำของ Noah Webster ตีพิมพ์ครั้งแรกในปี ค.ศ. 1786 และเรียกขานในชื่อ "The Blue-backed Speller" หนังสือสะกดคำของเว็บสเตอร์เป็นส่วนสำคัญของหลักสูตรของเด็กนักเรียนชั้นประถมในสหรัฐเป็นเวลาประมาณห้าชั่วอายุคน ตอนนี้การอ้างอิงที่สำคัญสำหรับการแข่งขันคือ พจนานุกรมนานาชาติใหม่ที่สามของเว็บสเตอร์
spelling bees เริ่มเป็นที่แพร่หลายไปทั่วสหรัฐในช่วงปี ค.ศ. 1800 เพื่อเป็นแรงจูงใจให้นักเรียนเรียนรู้การสะกดคำมาตรฐาน แต่มักจะจัดขึ้นภายในโรงเรียนและเมืองแต่ละแห่ง แต่ไม่ได้จัดในระดับชาติ ในปี ค.ศ. 1908 NEA ได้จัดสิ่งที่เรียกว่า "แข่งขันสเปลลิง บีแห่งชาติครั้งแรก" ในการประชุมที่เมือง คลีฟแลนด์ โดย แมรี่ โบล์ดเดน เป็นผู้ชนะประจำการแข่งขันในครั้งนั้น
การจัดสเปลลิง บี แห่งชาติ ประจำปีของสหรัฐอเมริกาเริ่มต้นขึ้นในปี ค.ศ. 1925 โดย วารสาร เดอะ คอเรียร์ ซึ่งเป็นหนังสือพิมพ์ของเมือง ลุยส์วิลล์ รัฐเคนตักกี้ ผู้ชนะคือ แฟรงก์ นอยเฮาเซอร์ ในการแข่งขันสเปลลิง บีแห่งชาติครั้งที่ 1 ในกรุงวอชิงตัน ดี.ซี. ในปี ค.ศ. 1925 ขณะอายุ 11 ปี
ในปี ค.ศ. 1941 บริการข่าวสคริพส์ ฮาวเวิร์ด ได้รับการสนับสนุนจากโปรแกรม และเปลี่ยนชื่อเป็น แข่งขันสเปลลิง บีแห่งชาติสคริพส์ ฮาวเวิร์ด ต่อมาชื่อนี้ถูกย่อเป็น การแข่งขันสเปลลิง บี สคริพพ์ นอกจากผู้เข้าแข่งขันจาก 50 รัฐของสหรัฐแล้ว ยังมีผู้เข้าแข่งขันนอกสหรัฐอย่างแคนาดา บาฮามาส นิวซีแลนด์ และประเทศในยุโรป
ในสหรัฐอเมริกา สเปลลิง บี จัดขึ้นเป็นประจำทุกปีตั้งแต่ระดับท้องถิ่นจนถึงระดับ การแข่งขันสเปลลิง บี สคริพส์ ซึ่งจะมอบรางวัลเงินสดให้กับผู้ชนะ การแข่งขันสเปลลิง บี แห่งชาติ ได้รับการสนับสนุนจากหนังสือพิมพ์ภาษาอังกฤษและมูลนิธิเพื่อการศึกษา และยังออกอากาศทาง อีเอสพีเอ็น ตั้งแต่ปี ค.ศ. 2006 การแข่งขันรอบชิงแชมป์ของ การแข่งขันสเปลลิง บี แห่งชาติ ได้ออกอากาศทาง ABC live ในปีค.ศ. 2005 ผู้เข้าแข่งขันมาจากบาฮามาส จาเมกา กวม หมู่เกาะเวอร์จินของสหรัฐ อเมริกันซามัว แคนาดา นิวซีแลนด์ เปอร์โตริโก และฐานทัพเยอรมัน รวมทั้งสหรัฐอเมริกา และนี่เป็นปีแรกที่นักสะกดคำจากแคนาดาและนิวซีแลนด์เข้าร่วมการแข่งขัน รายการการศึกษาประจำปีสามารถดูได้จาก สคริพส์ ทั้งแบบออนไลน์หรือแบบพิมพ์
การแข่งขันสเปลลิง บี แห่งชาติซีเนียร์ เริ่มต้นขึ้นที่เมือง ไชแอนน์ รัฐไวโอมิง ในปี ค.ศ. 1996  สนับสนุนโดย ไวโอมิง เอเออาร์พี เปิดรับผู้เข้าแข่งขันที่มีอายุ 50 ปีขึ้นไป มาเรีย ดอว์สัน เป็นผู้เข้าแข่งขันเพียงคนเดียวที่เคยชนะสองตำแหน่งติดต่อกันที่ การแข่งขันสเปลลิง บี แห่งชาติซีเนียร์
การแข่งขันสเปลลิง บี เอเชียใต้ เป็นอีกหนึ่งการแข่งขันสเปลลิง บีในสหรัฐ การแข่งขันประจำปีนี้จัดขึ้นทั่วสหรัฐอเมริกาในแต่ละฤดูร้อนเพื่อค้นหาแชมป์สะกดคำคนต่อไปของชาวเอเชียใต้-อเมริกันที่มีอายุระหว่าง 8 ถึง 14 ปี เปิดตัวในปี ค.ศ. 2008 การแข่งขันสเปลลิง บี เอเชียใต้ ออกทัวร์ 10 เมืองของสหรัฐอเมริกาในปี ค.ศ. 2011 และออกอากาศทั่วโลกผ่านช่องดาวเทียม โซนี่ เอนเตอร์เทนเมนต์ เทเลวิชัน เอเชีย
การแข่งขัน สเปลลิง บีในภาษาอังกฤษ จะมีการสะกดคำที่ผิดแปลกที่มีความหมายมากกว่าในภาษาที่มีการสะกดคำที่คุ้นเคยมากกว่า บางภาษา เช่น ภาษาฮินดี มีพื้นฐานมาจากสัทศาสตร์อย่างสมบูรณ์และมีการสะกดแบบปกติ ดังนั้นจึงมีการสะกดคำในภาษาเหล่านี้น้อยมาก
ในภาษาอังกฤษ > แอฟริกา

ในแอฟริกา สเปลลิง บี จัดโดย สเปลลิง บีแอฟริกัน ซึ่งจัดการแข่งขันสเปลลิง บี ประจำปีสำหรับเด็กอายุระหว่าง 6 ถึง 16 ปีทั่วทั้งทวีป การแข่งขันครั้งแรกจัดขึ้นในเดือนกรกฎาคม ค.ศ. 2016 โดยมีประเทศต่าง ๆ เก้าประเทศมารวมกัน
มีหลายประเทศที่ใช้สเปลลิง บีประจำชาติของตนเอง รวมถึงยูกันดาซึ่งมีสเปลลิง บีประจำชาติที่จัดโดยเอ็นจูบะในภาษาต่าง ๆ 10 ภาษา รวมถึงภาษาท้องถิ่น 8 ภาษา ภาษามือ และภาษาอังกฤษ[ต้องการอ้างอิง]
ในกานา สเปลลิง บีกานา จัดขึ้นเป็นประจำทุกปี โดยผู้ชนะจะได้เดินทางไปยังสหรัฐเพื่อเป็นตัวแทนของกานาที่งาน สเปลลิง บีแห่งชาติ สคริพส์
สเปลลิง บี ของไนจีเรียเรียกว่า สเปลลิง บีไนจีเรีย และจัดโดย สเปลลิง บี คอมเพทิชัน อินนิชิเอทีพ ในรัฐต่าง ๆ ทั่วสหพันธรัฐไนจีเรีย
บอตสวานา ไนจีเรีย เคนยา แอฟริกาใต้ เอธิโอเปีย เลโซโท ซิมบับเว มาลาวี และ รวันดา ก็เป็นส่วนหนึ่งของ สเปลลิง บีแอฟริกัน โดยจำนวนประเทศยังคงเพิ่มขึ้น
ในภาษาอังกฤษ > เอเชีย

ในเอเชีย สเปลลิง บี กำลังดำเนินการในระดับนานาชาติโดย สเปลลิง บี เอ็มเออาร์อาร์เอส การแข่งขันเกี่ยวข้องกับการเรียนรู้การสะกดคำที่ถูกต้อง ใช้ในประโยคและในบริบทต่าง ๆ  ปัจจุบันจัดขึ้นใน อินเดีย อาบูดาบี อัจมาน บาห์เรน ดูไบ ฟูไจราห์ ราสอัลไคมาห์ ชาร์จาห์ และ อุมม์อัลไกไวน์
ในบาห์เรน การประกวดสะกดคำประจำปีชื่อ สเปลบาวน์ บาห์เรน จัดขึ้นสำหรับเด็กนักเรียนโดย คีนโฟร์ ซึ่งเป็นสมาคมของเกรละ เอนจิเนียร์
ใน ประเทศมาเลเซีย การแข่งขัน สเปล-อิท-ไรท์ ชาเลนจ์ ประจำปีของ เอนเอสที-อาร์เอชบี เปิดรับนักเรียนระดับประถมศึกษาและมัธยมศึกษาภายใต้หลักสูตรการศึกษาของมาเลเซีย การแข่งขันดำเนินการในสามรอบ: การแข่งขันเบื้องต้น การแข่งขันระดับรัฐ และการแข่งขันระดับชาติ ความแข่งขันเบื้องต้นคือการทดสอบการสะกดคำที่เป็นลายลักษณ์อักษร ซึ่งผู้สะกดคำ 100 อันดับแรกจะได้รับเลือกให้แข่งขันใน สเตจ ชาเลนจ์ ซึ่งการแข่งขันจะดำเนินการด้วยปากเปล่า ผู้ชนะรางวัลที่ 1 จากเวทีนี้จะเป็นตัวแทนของรัฐของตนเพื่อชิงตำแหน่ง เนชันแนล สเปล-อิท-ไรท์ แชมป์เปียน ใน เนชั่นแนลชาเลนจ์
ในไต้หวัน เนชั่นแนลชาเลนจ์แชมป์เปียนชิพ เป็นการแข่งขันที่จัดขึ้นโดย Bugstation.tv สำหรับผู้เรียนภาษาอังกฤษรุ่นเยาว์ ผู้สมัครรุ่นเยาว์หลายพันคนเข้าร่วมการแข่งขันนี้ในแต่ละปี
การแข่งขันเอเชียสเปลลิงคัพ ประจำปีจัดขึ้นในเมืองต่าง ๆ ทั่วเอเชีย และใช้การทดสอบล่วงหน้าผ่านมือถือเพื่อระบุผู้เข้ารอบสุดท้าย
ในภาษาอังกฤษ > ประเทศอังกฤษ

ในปี ค.ศ. 1876 มีหนังสือพิมพ์รายงานเกี่ยวกับการสะกดคำในหลายเมืองใน สหราชอาณาจักร ตั้งแต่ปี ค.ศ. 2009 หนังสือพิมพ์ เดอะไทมส์ ได้จัดทำ สเปลลิง บี สำหรับโรงเรียน: เดอะไทมส์สเปลลิง บี